**Csongrád Város Polgármesterétől**

**Száma**: REF/ 101-2 /2022.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

 **2020. augusztus 25 - ei rendkívüli ülésére**

**Tárgy:** Javaslat, fogászati magánrendeléshez való hozzájárulás kiadásához a Medenta Kft. részére.

**Tisztelt Képviselő-testület!**

A Medenta Kft. (6640. Csongrád Halpiac u 7. Cégjegyzék száma:06-09-023635) képviseletében Dr. Horváth Vanda ügyvezető azzal a kéréssel fordult a Polgármesterhez és a Dr. Szaka Ödön Egyesített Egészségügyi és Szociális Intézmény vezetőjéhez (6640 Csongrád, Gyöngyvirág u 5.), hogy a 110 - es és a 113 fogászati alapellátást biztosító orvosi rendelő helyiségekben fogászati magánrendeléshez járuljanak hozzá. A kérelem az előterjesztés mellékletét képezi.

Dr. Horvát Vanda fogorvos írásban vállalta, a magánrendelés ideje nem lépi túl a fogászati rendelőknek helyet adó Dr. Szarka Ödön Egyesített Egészségügyi és Szociális Intézmény 6640 Csongrád Gyöngyvirág u 5. nyitvatartási idejét.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a *„*Javaslat, fogászati magánrendeléshez való hozzájárulás kiadásához a Medenta Kft. részére ” tárgyú előterjesztést és az alábbi döntést hozza:

1. Felmérve a lakosság fogászati ellátás iránti szükségleteit, figyelembe véve Dr. Horváth Vanda fogorvos ügyvezető kérelmét, a Képviselő – testület hozzájárulását adja az I. és II. körzet rendelési idején túli magánrendelés lefolytatásához. A magánrendelő működtetése, annak rendelési ideje nem lépheti túl a rendelőnek helyet adó, Dr. Szarka Ödön Egyesített Egészségügyi és Szociális Intézmény Járóbeteg szakellátását biztosító rendelőintézet, 6640. Csongrád Gyöngyvirág u 5. szám alatti épület nyitva tartási idejét.

Határidő: 2022.augusztus 31.

Felelős: Dr. Horváth Vanda Medenta Kft. ügyvezető

1. A magánrendelőben folytatott fogászati orvosi ellátás vonatkozásában a használatos helyiségekre és azok rezsiköltségére a vállalkozás köteles külön megállapodást kötni a Dr. Szarka Ödön Egyesített Egészségügyi és Szociális Intézménnyel.

Határidő: 2022.augusztus 31.

Felelős: Dr. Horváth Vanda ügyvezető

 Tóth Irén intézményvezető

1. A Képviselő-testület felhívja a vállalkozás figyelmét a szó és írásbeli betegtájékoztatásra, amely magában foglalja a térítési díjakat. A betegtájékoztatókat jól látható – olvasható helyen kötelesek kifüggeszteni.

Határidő: 2022.augusztus 31.

 Felelős: Dr. Horváth Vanda Medenta Kft. ügyvezető

Erről jegyzőkönyvi kivonaton értesítést kap:

1. Képviselő-testület tagjai
2. Dr. Horváth Vanda Medenta Kft. ügyvezető
3. Egészségügyi referens és általa az érintettek

Csongrád, 2022. augusztus 18.

 Bedő Tamás

 polgármester

